Cossombrà

Cossombrà (Cossombrato an italian) a l’é un comun ëd 513 abitant dla provincia d'Ast.
A fa part dla Comun-a Colinar ëd Val Rilà e a l'è lontan 14 km da Ast.
Sò sant protetor a son San Martin e San Steu.

Teritòri
Ël teritòri comunal a l'è situà antra ij comun d'Ast, Castel Alfé, Ciusan, Corsion, Monciàir e Vila San Sgond e a l'è traversà dla strà statal Ast-Civass.

Stòria
Ël nòm dël pais as treuva per la prima vòta scrit Curtis Embrandi ant un document medieval.
Dël sécol ch'a fa XII ël comun d'Ast a conquista Cossombrà e a-j lo da an aministrassion ai Peleta, che a batio sò castel. Dël 1296 j'abitant as arviro contra ij Peleta che a scapo. Ël castel a ven tòst demolì, ma a lo arfan dël 1311, quand a torna la famija astësan-a.
Dël 1387 a-j passa a j'Orleans con ël mariagi ëd [[Valentin-a Visconti e dël 1613 ël pais a passa a Cà Savòja. Për tut ës temp ij Peleta a continuo a essi jë sgnor dël pais.

Monument
 Castel dël Tersent, costruì da ij Peleta, veja famija astesan-a
 Cesa ëd San Steu, dël Sinchsent

Ël castel
Costruì 'd sigura ant ël Tersent da ij Peleta, ch'a l'han modificalo an pi part dël 1795 con Gerolamo Peleta. La famija a vend peui ël castel al cont Fausson ëd Germagnan, che a soa vòta a lo passa a ij cont Bòsch ëd Rufin. Dël 1978 a l'é stàit catà da j'atuaj proprietari.

La cesa
A l'è staìta costruìa dël 1585 dòp dla distrussion dla veja cesa ëd San Martin e a l'ha subì motobin ëd modificassion ant ël Setsent e ant l'Eutsent.

Frassion
Cossombrà a l'ha mach na frassion, la Madòna dl'Olmet, ciamà parèi për la presensa 'd na cesa (dla fin dël Setsent) antitolà pròpi a la Madòna.

Aministrassion
Ël sìndich a l'é Daniela Garbero (dal 14/06/2004 -second mandà: 2009-).

 Anliure esterne 
 Sit istitussional

Categorìa:Comun dla provincia d'Ast
Categorìa:Comunità Colinar ëd Val Rilà